Борис Младенов-Young
Животът ни е благото, което…

chitanka.info

Животът ни е благото, което

изцяло само нам принадлежи;

дори когато е от нас отнето,

не може никой да го присвои.

А всяко земно нещо под небето:

имоти, вещи, злато и пари,

макар и по закон да е прието,

че лично наши са, не са, уви!

Каква илюзия! Каква измама!

Човек за тях се трепе и ламти,

но като свършат земните му дни,

загърбва всичките блага и няма,

освен живота си, да отнесе

на Оня Свят една игла поне!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.